Bratislavská lýra

**Bratislavská lýra** bol československý festival populárnych piesní. V rokoch 1966 až 1989 to bol najpopulárnejší a najobľúbenejší festival populárnych piesní v Československu, ktorý sa konal každoročne v Bratislave.

Myšlienka na festival vznikla medzi rokmi 1964 – 1965 u hudobných skladateľov Jána Siváčka a Pavla Zelenaya, ktorí aj festival zorganizovali. 
Prvý raz sa festival konal v roku 1966 v Parku kultúry a oddychu (PKO). Po zvukovej stránke festival zabezpečoval Slovenský rozhlas pod vedením Ing. Zdenka Jedličku. Súťaž sa volala *Medzinárodný festival tanečnej piesne Bratislavská lýra*. Výhercovia získali ocenenie s názvom *Bratislavská lýra*. Od roku 1968 a aj v ďalších ročníkoch sa festival volal Bratislavská lýra. 

Okrem zlatých, bronzových a strieborných ocenení boli ďalšie ocenenia: v medzinárodnej súťaži najskôr výhercovia dostali ocenenie *Zlatý kľúč*, neskôr to bola Bratislavská lýra – v *Medzinárodnej súťaži*. Ocenenia boli aj v kategórii *Cena kritiky*, *Cena novinárov*, *Cena diváka* a ocenenie za celoživotné dielo v hudbe – Cena *Za celoživotné dielo*.

Víťazom prvého ročníka sa stal Karel Gott a autori Vieroslav Matušík, Eliška Jelínková s pesničkou „Mám rozprávkový dom“. Festivalu sa pravidelne zúčastňovali najpopulárnejší českí a slovenskí speváci, speváčky a autori (napr. Eva Pilarová, Marta Kubišová, Helena Vondráčková, Eva Máziková, Petr Novák, Karel Černoch, Waldemar Matuška, Martha a Tena Elefteriadu, Karol Duchoň, Marcela Laiferová, Marika Gombitová, Miroslav Žbirka, Richard Müller a iní, Vieroslav Matušík, Bohuslav Ondráček, Igor Bázlik, Pavol Zelenay, Jiří Zmožek, Jan Schneider, Václav Fischer, Zdeněk Borovec, Ivan Úradníček, Tomáš Janovic, Tibor Grünner, Kamil Peteraj a i.).

V roku 1974 sa prvýkrát stalo, že Zlatú Bratislavskú lýru získali dvaja interpreti s autormi. V roku 1975 festival získal (ako prvý zo socialistického bloku) ocenenie Medzinárodnej federácie festivalov (FIDOF). V tomto roku sa tiež stalo, že udelili dve strieborné a dve bronzové ocenenia.

Na festivale vystupovalo aj mnoho hosťov „zo Západu“, ako súťažiaci sa však mohli zúčastniť festivalu až v druhej polovici 80. rokov.

## Ročníky
Festival sa konal v Parku kultúry a oddychu v Bratislave, v športovej hale na Pasienkoch a v Dome odborov ROH.
3. ročník sa konal 13. až 16. júna 1968. 21. ročník sa konal 27. – 30. mája 1986 v Dome ROH v Bratislave.

## Ocenenia

## Medzinárodná súťaž

## Cena diváka
* 1972 - I. miesto Eva Kostolányiová – (Igor Bázlik / Ján Štrasser) – pieseň „Farebný sen“
* 1972 - II. miesto Eva Kostolányiová a Ľuboš Novotný – (Ivan Kramár / Peter Brhlovič) – pieseň „Zmysel nemých slov“
* 1982 - Marie Rottrová – (Jiří Zmožek / Zdeněk Borovec) – pieseň „Ten vůz už jel“ 
* 1983 - Peter a Júlia Hečkovci, skupina Knock Out – (Peter Hečko / Ľuboš Zeman) – pieseň „To som ja“ 
* 1986 - Robo Grigorov & Midi - (Robo Grigorov / Kamil Peteraj) – pieseň „Valčík pre Európu“  

## Cena kritiky
* 1968 – Karel Černoch – (Pavel Žák, Karel Černoch / Pavel Žák) – pieseň „Docela obyčejná píseň“
* 1968 – Olympic – (Petr Janda / Pavel Chrastina) – pieseň „Krásná neznámá“ 
 
## Cena novinárov
* 1986 – Pavol Hammel a Modus – (Ján Lehotský / Kamil Peteraj) – pieseň „Kapely starnú“ 
* 1989 – Beáta Dubasová a Vašo Patejdl – (Vašo Patejdl / Ľuboš Zeman) – pieseň „Muzikantské byty“

## Cena Populáru
* 1986 – Pavol Hammel a Modus – (Ján Lehotský / Kamil Peteraj) – pieseň „Kapely starnú“ 

## Za celoživotné dielo
* 1971 – Zlatá Bratislavská lýra, František Krištof Veselý – za celoživotné dielo a za interpretáciu piesní slovenských autorov
* 1974 – Zlatá Bratislavská lýra, Jiřina Salačová – za celoživotné zásluhy o rozvoj českej populárnej hudby
* 1976 – Zlatá Bratislavská lýra, Judita Čeřovská – za celoživotný prínos českej populárnej hudby

## Súťažiaci

## Zahraniční účinkujúci
V Medzinárodnej súťaži o Bratislavskú lýru a iných súťažiach podľa jednotlivých ročníkov súťažili:

* 1976:
** Corina Chiriac

* 1984:
** Reinhold Bilgeri

V nesúťažných častiach, prehliadkach, blokoch a koncertoch podľa jednotlivých ročníkov vystúpili (v zátvorkách sú uvedené štáty pôvodu respektíve pôsobenia, ako boli uvádzané, prípadne dnešné ekvivalenty):
* 1966:
** Hugues Aufray
** Udo Jürgens
* 1967:
** Bill Ramsey
** Sandie Shaw
* 1968:
** The Easybeats
** Julie Driscoll
** Brian Auger & The Trinity
** The Shadows
* 1969:
** Beach Boys
** Joe Hicks
** Les Reed
** The Tremeloes
** Tereza Kesovija
** Salomé
** Conchita Bautista
** Michel Polnareff
* 1970:
** Josephine Baker
** Cliff Richard
* 1971:
** Gilbert Bécaud
** Cliff Richard
* 1972:
** Salvatore Adamo (Belgicko)
** Maria Farah (Kuba)
** Péter Máté (Maďarsko)
** Les Reed (Spojené kráľovstvo)
** Uschi Brüningová (Nemecká demokratická republika)
** Anda Călugăreanuová (Rumunsko)
** Bruce Ruffin (Jamajka)
** Maria Codreanuová (Moldavsko / ZSSR)
** Zdzisława Sośnickaová (Poľsko)
** Middle of the Road (Škótsko / Spojené kráľovstvo)
** Brenda Arnauová (USA)
** Neil Reid (Škótsko / Spojené kráľovstvo)
* 1973:
** Rita Pavoneová (Taliansko)
** Golubie gitary [Голубые гитары] (Rusko / ZSSR)
** The Settlers (Anglicko / Spojené kráľovstvo)
** Shocking Blue (Holandsko)
** Cool Breeze (Anglicko / Spojené kráľovstvo)
** The Bachelors (Írsko)
** Winston Francis (Jamajka)
** Omara Portuondová (Kuba)
** Urszula Sipińskaová (Poľsko)
* 1974:
** Jalla [Ялла] (Uzbekistan / ZSSR)
** Monika Hauffová a Klaus-Dieter Henkler (Hauff und Henkler) (Nemecká demokratická republika)
** Mike Storey (Anglicko / Spojené kráľovstvo)
** Los Bravos (Španielsko)
** Wojciech Skowroński (Poľsko)
** Emil Dimitrov (Bulharsko)
** Mladi batali (Chorvátsko / Juhoslávia)
** Đorđi Peruzović (Chorvátsko / Juhoslávia)
** Donna Hightowerová (USA)
** Les Humphries Singers (Nemecká spolková republika)
* 1975:
**Brenda Arnauová
**Nino Rota
* 1976:
**Dina Straatová (Nemecká spolková republika)
**Rubettes (Anglicko / Spojené kráľovstvo)
**John Kincade (Anglicko / Spojené kráľovstvo)
**Christina (Spojené kráľovstvo)
**Fonográf (Maďarsko)
**Maryla Rodowicz (Poľsko)
**Gilbert O'Sullivan (Írsko)
**Sandra Reemer (Holandsko)
**Mac and Katie Kissoon (Spojené kráľovstvo)
* 1977:
** Boney M
* 1978:
** Hot Chocolate (Anglicko / Spojené kráľovstvo)
** Pesňarý [Песняры́] (Bielorusko / ZSSR)
** Miro Ungar (Chorvátsko / Juhoslávia)
** Novi fosili (Chorvátsko / Juhoslávia)
** Tony Scott (USA)
** Kreis (Nemecká demokratická republika)
* 1979:
** José Feliciano (Portoriko / USA)
** Claudio Baglioni (Taliansko)
** Showaddywaddy (Anglicko / Spojené kráľovstvo)
** Kati Kovácsová (Maďarsko)
** Margarita Chranovaová [Маргарита Хранова] (Bulharsko)
** Regina Thossová (Nemecká demokratická republika)
** Oliver Dragojević (Chorvátsko / Juhoslávia)
** Roxána Babajánová [Рокса́на Бабая́н] (Uzbekistan / ZSSR)
** Beatriz Márquezová (Kuba)
** Liliana Mușaová (Rumunsko)
** Krzysztof Krawczyk (Poľsko)
* 1980:
** Novi Singers (Poľsko)
** Siňaja ptica [Синяя птица] (Bielorusko / ZSSR)
** Matia Bazar (Taliansko)
** Locomotiv GT (Maďarsko)
** Krzak (Poľsko)
** Bino (Taliansko)
** Georgie Fame (Anglicko / Spojené kráľovstvo)
* 1981: 
** Billy Preston
** Goombay Dance Band
* 1982:
** Toto Cutugno
** Amanda Lear
* 1983:
** Smokie
** Alla Borisovna Pugačovová
** Donovan
* 1984:
** Roger Chapmann (Anglicko / Spojené kráľovstvo)
** Joan Orleansová (USA)
** Vox (Poľsko)
* 1985:
** Al Bano & Romina Power
** Mireille Mathieuová
** John Mayall
* 1986: 
** Opus (Rakúsko)
** Spyder Sympson (Írsko)
** Danuta Błażejczyk (Poľsko)
** Aldo Riva (Taliansko)
** Joesi Prokopetz (Rakúsko)
** Bad Boys Blue (Nemecká spolková republika)
** Andrew Thomas (USA)
** Doris Dragovićová (Chorvátsko / Juhoslávia)
** Glenda Petersová (Holandsko)
** Hans Theessink (Dánsko)
** Dana Gillespie (Anglicko / Spojené kráľovstvo)
** Skupina Stasa Namina (ZSSR)
* 1987:
** Stern Meissen (Nemecká demokratická republika)
** Avtograf [Автограф] (Rusko / ZSSR)
** Thomas Anders (Thomas Anders´s Modern Talking Show) (Nemecká spolková republika)
* 1988:
** Paco de Lucía (Španielsko)
* 1989:
** Stevie Wonder
** Joan Baezová
** Sabrina
** Confetti's
* 1990:
** Kiki Dee (spolu s kapelou Team) (Anglicko / Spojené kráľovstvo)
* 1998:
** Joe Cocker
## Kontroverzie
V roku 1989 Joan Baez pozvala na pódium počas svojho koncertu Ivana Hoffmana, ktorý zahral protirežimnú pieseň „Nech mi nehovoria“. Po asi minúte však jeho vystúpenie bolo prerušené vypnutím mikrofónov organizátormi (ŠtB mala na Lýre početné zastúpenie v radoch divákov aj organizátorov).

## Literatúra
* SZABÓ, Ivan: *Bratislavská lýra, Najslávnejší hudobný festival v Československu*, Albert Marenčin – Vydavateľstvo PT, 2010, ISBN 978-80-8114-057-0 .
 
## Referencie

## Externé odkazy
* Bratislavská lýra -- festival všetkých režimov 
* Slovo: Malá spomienka na veľký festival 

Kategória:Hudobné festivaly na Slovensku
Kategória:Hudobné súťaže
Kategória:Bratislavská lýra
Lýra